CELEX: 62016CN0147
Language: lt
Date: 2016-03-14 00:00:00
Title: Byla C-147/16: 2016 m. kovo 14 d. Vredegerecht te Antwerpen (Belgija) pateiktas prašymas priimti prejudicinį sprendimą byloje Karel de Grote – Hogeschool Katholieke Hogeschool Antwerpen VZW/Susan Romy Jozef Kuijpers

13.6.2016   
            
            
               LT
            
            
               Europos Sąjungos oficialusis leidinys
            
            
               C 211/28
            
         
      2016 m. kovo 14 d.Vredegerecht te Antwerpen (Belgija) pateiktas prašymas priimti prejudicinį sprendimą byloje Karel de Grote – Hogeschool Katholieke Hogeschool Antwerpen VZW/Susan Romy Jozef Kuijpers
      
      (Byla C-147/16)
      (2016/C 211/36)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      
         Vredegerecht te Antwerpen
      
      
         Šalys pagrindinėje byloje
      
      
         Ieškovė: Karel de Grote – Hogeschool Katholieke Hogeschool Antwerpen VZW
      
      
         Atsakovė: Susan Romy Jozef Kuijpers
      
         Prejudiciniai klausimai
      
      
                  1.
               
               
                  Ar nacionalinis teismas, nagrinėjantis vartotojui pareikštą ieškinį dėl sutarties vykdymo, kai pagal nacionalinę proceso teisę šis teismas turi teisę tik ex officio įvertinti, ar ieškinys neprieštarauja imperatyvioms nacionalinėms nuostatoms, turi teisę tokiu pat būdu ex officio įvertinti, (net jei vartotojas neatvyksta į teismo posėdį) ar atitinkamai sutarčiai taikoma [1993 m. balandžio 5 d. Tarybos] direktyva 93/13/EEB (1) dėl nesąžiningų sąlygų sutartyse su vartotojais, kuri perkelta į Belgijos teisę?
               
            
                  2.
               
               
                  Ar laisvoji švietimo įstaiga, teikianti vartotojui subsidijuojamas švietimo paslaugas už sutartyje dėl šių švietimo paslaugų teikimo nurodytą studijų mokestį, prie kurio prireikus pridedamos sumos, siekiant kompensuoti švietimo įstaigos patirtas išlaidas, pavyzdžiui, susijusias su studijų kelione, turi būti laikoma įmone, kaip tai suprantama pagal Sąjungos teisę?“
               
            
                  3.
               
               
                  Ar vartotojo ir subsidijuojamas studijas siūlančios laisvosios švietimo įstaigos sutartis dėl šios įstaigos teikiamų subsidijuojamų švietimo paslaugų teikimo patenka į <…> Direktyvos 93/13/EEB <…> taikymo sritį, ir, ar laisvoji švietimo įstaiga, kuri vartotojui teikia subsidijuojamas švietimo paslaugas pagal sutartį dėl šių švietimo paslaugų teikimo, turi būti laikoma pardavėju ar tiekėju, kaip tai suprantama pagal šią direktyvą?
               
            
         (1)  OL L 95, 1993, p. 29; 2004 m. specialusis leidimas lietuvių k., 15 sk., 2 t., p. 288.